Graver frem døde familiemedlemmer
Det bekrefter talsmann for Palestinske helsedepartement Ashraf Al-Qidra til nyhetsbyrået Reuters. Familien ble funnet drept i sitt eget hjem i landsbyen Khuzaa sør på Gazastripen, ifølge nyhetsbyrået. Rett etter at våpenhvilen trådde i kraft reiste VGs fotograf Harald Henden og journalist Harald Berg Sævereid til byen Beit Hanoun, Nord i Gaza. Det første som møtte dem var en svært skadet mann som lå i blødende gaten. Det anslås at han skal ha ligget der i over 12 timer.- Det er utbombede hus overalt, og det er åpenbart at Israel har bruk F16 fly og tungt artilleri i gatene i går kveld. Nå bruker palestinerne våpenhvilen til å frakte døde ut av ruinene, og ambulansen kjører skytteltrafikk til og fra sykehuset, sier VGs fotograf Harald Henden. 85 personer har så langt blitt gravd ut av ruinene etter at våpenhvilen trådde i kraft for bare få timer siden. Og det anslås at tallet vil stige raskt. Det bekrefter palestinske helsemyndigheter til VG. På den tiden VG var i området kom lokale bærende på skadede og døde. I ett av de nedbombede husene befinner det seg en familie på fem. To av familiemedlemmene har omkommet, og blir båret ut av ruinene. Det fryktes at resten av familien ligger igjen i ruinene av det som engang var familiens hus.- Mange av palestinerne benytter våpenhvilen til å komme tilbake for å se hvordan det går med husene sine. Det utspiller seg sterke scener når de ser sine knuste hjem, sier Henden. Manal Al´masri kommer gråtende nedover gaten hvor husene i området er pulverisert. Hun er mor til to funksjonshemmede sønner som har tatt tilflukt på flykningerleiren i Jabalia. Hun hadde hørt om våpenhvilen, og ville hjem for å hete flere klær til sønnene sine. - Da jeg kom dit jeg bodde var huset borte. Jeg måtte se meg rundt for å se om det var riktig. Under ruinene lå trolig alle våre eiendeler. Jeg kunne ikke se noen. Fordi gassbeholderne kunne eksplodere måtte jeg bare snu, sier hun til VG.Rett før våpenhvilen startet klokken 8 lørdag morgen ble raketter fyrt fra begge sider. Live opptak fra CNN viser at røyken ligger tykt over Gaza i det Hamas og Israel begynner sin 12 timer lange humanitære våpenhvile. Siden konflikten eskalerte 8. juli har tallet på omkomne steget til over 900, det melder CNN. Minst 192 barn har mistet livet, ifølge UNICEF. Israel har så langt lidd et tap på 37 soldater i kampene, i tillegg til tre sivile i Israel som mistet livet i et palestinsk rakettangrep.Et større møte med USAs utenriksminister John Kerry og andre toppdiplomater med konflikten i Gaza på agendaen, har startet i Paris, melder NTB. Utenriksministrene fra Frankrike, Storbritannia, Tyskland, Italia, Qatar, Tyrkia og EU deltar under møtet. Samtalene om hvordan en våpenhvile kan komme i stand fortsetter etter at statsminister Benjamin Netanyahus indre sikkerhetskabinett fredag kveld enstemmig avviste forslaget til våpenhvile som Kerry har lagt fram. I Kairo sa en etter hvert ganske utålmodig Kerry at det fortsatt er uenighet om ordlyden i forslaget han i dagevis har forsøkt å få de to stridende partene til å akseptere. - Vi arbeider mot en kort periode på sju dagers fred. En humanitær våpenhvile på sju dager til ære for id for å bringe folk sammen for å arbeide for en mer varig våpenhvile, sa Kerry. VG/NTB
Rett før den planlagte våpenhvilen mellom Hamas og Israel startet lørdag morgen, ble 18 palestinere fra samme familie drept av israelske granater. startet lørdag morgen, ble 18 palestinere fra samme familie drept av israelske granater.